CELEX: 32022D0572
Language: hu
Date: 2022-04-04 00:00:00
Title: A Tanács (EU) 2022/572 végrehajtási határozata (2022. április 4.) a gépjármű-nyilvántartási adatokra vonatkozó automatizált adatcsere Görögországban történő megindításáról

2022.4.8.   
               
               
                  HU
               
               
                  Az Európai Unió Hivatalos Lapja
               
               
                  L 109/64
               
            
         A TANÁCS (EU) 2022/572 VÉGREHAJTÁSI HATÁROZATA
         (2022. április 4.)
         a gépjármű-nyilvántartási adatokra vonatkozó automatizált adatcsere Görögországban történő megindításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló, 2008. június 23-i 2008/615/IB tanácsi határozatra (1) és különösen annak 33. cikkére,
         tekintettel az Európai Parlament véleményére (2),
         mivel:
         
                     (1)
                  
                  
                     A 2008/615/IB határozat 25. cikkének (2) bekezdésével összhangban az említett határozat alapján nem kerülhet sor személyes adatok átadására, amíg az említett határozat 6. fejezetében meghatározott általános adatvédelmi rendelkezéseket végre nem hajtották az ilyen adatátadásban érintett tagállamok területeinek nemzeti jogában.
                  
               
                     (2)
                  
                  
                     A 2008/616/IB tanácsi határozat (3) 20. cikke úgy rendelkezik, hogy annak ellenőrzését, hogy az (1) preambulumbekezdésben említett feltételt a 2008/615/IB határozat 2. fejezetének megfelelő automatizált adatcsere tekintetében teljesítették-e, egy kérdőíven, értékelő látogatáson és kísérleti adatcserén alapuló értékelő jelentés alapján kell elvégezni.
                  
               
                     (3)
                  
                  
                     A 2008/616/IB határozat melléklete 4. fejezetének 1.1. pontjával összhangban a releváns tanácsi munkacsoport által összeállított kérdőív minden egyes automatizált adatcserére vonatkozik, és azt ki kell töltenie egy tagállamnak, mihelyt úgy véli, hogy a releváns adatkategóriában teljesíti az adatcsere előfeltételeit.
                  
               
                     (4)
                  
                  
                     Görögország kitöltötte az adatvédelemre vonatkozó kérdőívet és a gépjármű-nyilvántartási adatok cseréjére vonatkozó kérdőívet.
                  
               
                     (5)
                  
                  
                     Görögország sikeres kísérleti adatcserét hajtott végre Hollandiával.
                  
               
                     (6)
                  
                  
                     Görögországban értékelő látogatásra került sor, és az értékelő látogatásról a holland és ciprusi értékelő csoport jelentést készített, amelyet elküldött az érintett tanácsi munkacsoportnak.
                  
               
                     (7)
                  
                  
                     A gépjármű-nyilvántartási adatok cseréjére vonatkozó kérdőív, értékelő látogatás és kísérleti adatcsere eredményeit összegző, átfogó értékelő jelentést benyújtották a Tanácsnak.
                  
               
                     (8)
                  
                  
                     A Tanács – miután nyugtázta valamennyi tagállam egyetértését, amelyekre nézve a 2008/615/IB határozat kötelező – 2021. december 9-én megállapította, hogy Görögország maradéktalanul végrehajtotta a 2008/615/IB határozat 6. fejezetében meghatározott általános adatvédelmi rendelkezéseket.
                  
               
                     (9)
                  
                  
                     Ezért a gépjármű-nyilvántartási adatok automatizált keresése céljából Görögországnak jogosultnak kell lennie a 2008/615/IB határozat 12. cikke alapján személyes adatok átvételére és átadására.
                  
               
                     (10)
                  
                  
                     A 2008/615/IB határozat 33. cikke végrehajtási hatásköröket ruház a Tanácsra a határozat végrehajtásához – különösen személyes adatoknak az említett határozatban előírt átvétele és átadása tekintetében – szükséges intézkedések elfogadása céljából.
                  
               
                     (11)
                  
                  
                     mivel az ilyen végrehajtási hatáskörök gyakorlásához szükséges feltételeket teljesítették, és az erre vonatkozó eljárást lefolytatták, a Tanácsnak végrehajtási határozatot kell elfogadnia a gépjármű-nyilvántartási adatokra vonatkozó automatizált adatcserének Görögországban történő megindításáról annak lehetővé tétele érdekében, hogy az említett tagállam a 2008/615/IB határozat 12. cikke alapján személyes adatokat vegyen át és adjon át.
                  
               
                     (12)
                  
                  
                     Dániára és Írországra nézve a 2008/615/IB határozat kötelező, ezért részt vesznek a 2008/615/IB határozatot végrehajtó ezen határozat elfogadásában és alkalmazásában,
                  
               ELFOGADTA EZT A HATÁROZATOT:
         
            1. cikk
            A gépjármű-nyilvántartási adatok automatizált keresése céljából Görögország 2022. április 9-től jogosult a 2008/615/IB határozat 12. cikke alapján személyes adatok átvételére és átadására.
         
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
            Ezt a határozatot a Szerződéseknek megfelelően kell alkalmazni.
         
         
            Kelt Luxembourgban, 2022. április 4-én.
            
               
                  a Tanács részéről
               
               
                  az elnök
               
               R. BACHELOT-NARQUIN
            
         
         
            (1)  HL L 210., 2008.8.6., 1. o.
         
         
            (2)  A 2022. március 24-i vélemény (a Hivatalos Lapban még nem tették közzé).
         
            (3)  A Tanács 2008/616/IB határozata (2008. június 23.) a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló 2008/615/IB határozat végrehajtásáról (HL L 210., 2008.8.6., 12. o.).